Diari Oficial de la Generalitat Valenciana


Sumari del DOGV 9981, del 12-11-2024 (2024/11149)

RESOLUCIÓ de 7 de novembre de 2024, de la Presidència, per la qual s'acorda l'ampliació del termini de presentació de sol·licituds relatiu a la Resolució de 2 d'octubre de 2024, de la Presidència, per la qual s'aprova la convocatòria corresponent a l'any 2024 d'avaluació per a la contractació de professorat en les universitats valencianes en la figura de professora o professor contractats doctors.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9981

Data del DOGV
:   12-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11355

CVE
:   FQMK-W-1076-24583

Data del document
:   07-11-2024

Organisme emissor
:   Agència Valenciana d'Avaluació i Prospectiva

Tipus de document
:   Resolució

Anàlisi jurídica

 Descriptors 

:   * concurs administratiu
    * desastre natural

Per Resolució de 2 d'octubre de 2024, de la Presidència de l'Agència Valenciana d'Avaluació i Prospectiva, s'aprova la convocatòria corresponent a l'any 2024 d'avaluació per a la contractació de professorat en les universitats valencianes en la figura de professora o professor contractat doctor (DOGV 9959, 17.10.2024), i en la disposició 4 s'establix un termini de quinze dies per a la presentació de sol·licituds, a comptar de l'endemà de la publicació en el *Diari Oficial de la Generalitat Valenciana*, de conformitat amb el que es preveu en l'article 30 de la Llei 39/2015, d'1 d'octubre, del procediment administratiu comú de les administracions públiques.

El temporal de vent i pluges esdevingut en la Comunitat Valenciana, a conseqüència de l'episodi de DANA que es va iniciar en la jornada de 29 d'octubre, ha tingut conseqüències destructives en persones, béns i infraestructures de tota índole i ha alterat d'esta manera substancialment el funcionament normal de la societat en les zones afectades.

De conformitat amb el que s'establix en l'apartat onzé de l'Acord de 4 de novembre de 2024, del Consell, pel qual s'adopten mesures urgents per a pal·liar els danys produïts pel temporal iniciat el 29 d'octubre de 2024 en la Comunitat Valenciana que establix que de conformitat amb el que es disposa en l'article 32.5 de la citada Llei 39/2015, s'acorda l'ampliació general dels terminis en tots aquells procediments no vençuts de competència de l'Administració de la Generalitat i del seu sector públic instrumental que es troben en tramitació.

D'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques, es permet concedir d'ofici, una ampliació dels terminis establits que no excedisca de la mitat d'estos, si les circumstàncies ho aconsellen i amb això no es perjudiquen drets de tercer i atés que l'ampliació de terminis haurà de produir-se, en tot cas, abans del venciment del termini de què es tracte i en cap cas podrà ser objecte d'ampliació un termini ja vençut.

En virtut de l'exposat, i en exercici de les atribucions establides en l'article 6.2.c) de la Llei 5/2006, de 25 de maig, de la Generalitat, de creació de l’AVAP, així com l'article 7.2.c) del Decret 7/2024, 9 de gener, del Consell, pel qual s'aprova el Reglament de l’AVAP.

D'acord amb la proposta del director general de l’AVAP, de data 7 de novembre de 2024,

RESOLC

*Primer*

Modificar la Resolució de 2 d'octubre de 2024, de la Presidència de l'Agència Valenciana d'Avaluació i Prospectiva, per la qual s'aprova la convocatòria corresponent a l'any 2024 d'avaluació per a la contractació de professorat en les universitats valencianes en la figura de professora o professor contractats doctors i acordar ampliar d'ofici el termini per a la presentació de les sol·licituds en set dies hàbils, a comptar de l'endemà de la publicació d'esta resolució en el DOGV.

*Segon*

Publicar la present resolució en el *Diari Oficial de la Generalitat Valenciana*.

Contra la present resolució no és possible interposar cap recurs, d'acord amb el que es disposa en l'article 32.3 de la Llei 39/2015, d'1 d'octubre, sense perjuí del procedent contra la resolució que pose fi al procediment.

  

València, 7 de novembre de 2024

José Antonio Rovira Jover

President de l’Agència Valenciana d’Avaluació i Prospectiva